Агенцијата за заштита на правото на слободен пристап до информациите од јавен карактер, врз основа на член 106 став 2 и став 3 од Законот за општата управна постапка (“Службен весник на Република Македонија“ бр.124/15), а согласно член 27 и член 34 став 1 од Законот за слободен пристап до информации од јавен карактер (“Службен весник на Република Северна Македонија“ бр. 101/19), и согласно Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр.60/20) постапувајќи по Жалба изјавена од Македонски СТУДЕНТИ ЗА ИСТРАЖУВАЊЕ И РАЗВОЈ ОД КОСМОСОТ ( МК-СИРК)- Скопје, преку А.Т, претседател на МК-СИРК, поднесена против Решение на Бирото за развој на образованието, по предметот Барање за пристап до информации од јавен карактер, на 30.01.2025 година, го донесе следното

**Р Е Ш Е Н И Е**

**СЕ ЗАПИРА** постапката по Жалбата изјавена од Македонски СТУДЕНТИ ЗА ИСТРАЖУВАЊЕ И РАЗВОЈ ОД КОСМОСОТ ( МК-СИРК) - Скопје, преку А.Т, претседател на МК-СИРК, поднесена против Решението на Биро за развој на образованието бр.09-1442/4 од 31.12.2024 година, заведена во Агенцијата под бр.08-12 на 16.01.2025 година, по предметот Барање за пристап до информации од јавен карактер, **поради тоа што Жалбата се смета за повлечена**.

**О Б Р А З Л О Ж Е Н И Е**

Македонски СТУДЕНТИ ЗА ИСТРАЖУВАЊЕ И РАЗВОЈ ОД КОСМОСОТ ( МК-СИРК) - Скопје, како што е наведено во Жалбата, на 11.12.2024 година поднел Барање за пристап до информации од јавен карактер до Биро за развој на образованието, со кое побарал по е-маил да му се достават електронски запис од следните информации:

„1. Дали претходно, во периодот од 1991 год. До денес, БРО давало позитивно или негативно мислење за дистрибуција на книги( на ученик или учебни помагала ) низ училиште библиотеки на средните училишта , не сметајќи го делото UN/ United Nations Office for Outer Space Affairs. International Space Law: United Nations Instruments.Превод А.Т и други. ИНСТРУМЕНТИ НА МЕЃУНАРОДНОТО КОСМИЧКО ПРАВО. Скопје МК –СИРК 2024?

2. Доколку одговорот на претходната информација од точка 1 е потврден тогаш да се достави информација за кои книги ( не учебници или учебни помагала) одлучувало БРО, во посочениот период, и да се достават мислењата на БРО, независно дали биле позитивни или негативни, за секоја книга за која одлучувала со мислење за дистрибуција на книгите;

3. Да се достави правен акт или правен основ брз основа на кој БРО вооптшо одлучува за дали една книга (не учебник или учебно помагало) е подобна или неподобна за дистрибуција низ школските библиотеки на средните училишта;

4. Дали претходно, во периодот од 1991 год. До денес, БРО барало содржината на книгата (не учебник или учебно помагало) да биде усогласена со наставните програми и цели како би издала позитивно мислење за дистрибуција на книгата?

5. Доколку претходната јавна информација од точка 4 е потврдена да се достави листа на книги со автор (и) и издавач (и) за кои БРО барала да бидат усогласени со наставните програми и цели со цел давање позитивно мислење за дистрибуција на тие книги ( не учебници или учебни помагала);

6.Да се достави информација или акт за механизам и/или правен основ на БРО да оценува за целиот библиотечен фонд во секоја училишна библиотека на секое средном училиште во Републиката за дали библиотечниот фонд е целосно усогласен со наставните цели и програми;

7. Дали претходно БРО има дадено негативно мислење за дистрибуција на книга на Обединетите нации (OON) низ школските библиотеки на средните училишта (не рачунајќи го негативното мислење за делото UN/United Nations Office for Outer Space Affairs International Space Law: United Nations Instruments. Превод А.Т. и други. ИНСТРУМЕНТИ НА МЕЃУНАРОДНОТО КОСМИЧКО ПРАВО. Скопје: MK – СИРК , 2024).

8. Доколку претходната јавна информација од точка 7 е потврдена тогаш да се достави листа на книги од ООН за кои БРО донела негативно мислење ( не рачунајќи го негативното мислење за делото UN/ United Nations Instruments. Превод А.Т и други. ИНСТРУМЕНТИ НА МЕЃУНАРОДНОТО КОСМИЧКО ПРАВО. Скопје: МК – СИРК 2024 за нивна дистрибуција низ жколските библиотеки на средните училишта во Македонија.?“.

Постапувајќи по ова Барање, Имателот на информации на 31.12.2024 година донел Решение бр.03-1442/4 со кое Барањето на Барателот делумно го одбива.

Незадоволен од наведеното Решение, Барателот на информации на 16.01.2025 година поднесе Жалба до Агенцијата, заведена под бр.08-12. Во Жалбата е наведено дека: „...Имателот спровел незаконит тест наштетност на начин што не го аргументирал тестот на штетност и по истиот не доставува образложение...“

Агенцијата, преку е-маил заведен под бр.08-12 од 16.01.2025 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

На 22.01.2025 година, Имателот на информации до Агенцијата достави Одговор на жалба со бр.03-234/4, заведен во Агенцијата на 22.01.2025 година со кој ја извести Агенцијата дека „...постапката е водена согласно закон.....во прилог ги доставуваме и биографиите на: А.Ф....А.А....А.Д...М. Б. С..Б М...“

На 28.01.2025 година Барателот на информаци до Агенцијата достави допис заведен под бр. 08-12, со кој ја извести Агенцијата дека „... ДОБРО, ПОТВРДУВАМЕ ДЕКА ОДОГВОРОТ Е ПРИМЕН. До Агенцијата, потврдуваме дека поради целосно одговарање на Барањето за пристап до информации од јавен карактер, Жалбата се повлекува...“

Агенцијата за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер и Законот за општата управна постапка **ЈА ЗАПРЕ ПОСТАПКАТА** по Жалбата,

поради тоа што Барателот истата ја повлекол пред донесување на управен акт од второстепениот орган.

Согласно погоренаведеното, Агенцијата за заштита на правото на слободен пристап до информациите од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**